अमेरिकाको यूएनको बजेटमा २२ प्रतिशतको योगदान छ । हालै मात्र उसले राष्ट्रसंघअन्तर्गतको प्रतिआतंकवाद कार्यालयलाई दिने प्रतिबद्धता जनाएको २ करोड डलर नदिने निर्णय गरेको थियो । विश्लेषकहरूले अमेरिकाको यो निर्णयमा उसको रूससँगको सम्बन्ध प्रमुख कारण बताएका थिए भने अमेरिकाले भने त्यसलाई राष्ट्रसंघको खर्च कटौती र संरचनागत सुधारअन्तर्गतको एउटा कदम भएको दाबी गरेको थियो ।
